Twee vas oor wapens en ammunisie | Maroela Media
Kapt. Dineo Lucy Sekgotodi, woordvoerder van die direktoraat vir prioriteitsmisdaadondersoeke (die Valke) het gesê 'n klopjag is uitgevoer ná inligting ontvang is oor 'n huis waar onwettige vuurwapens vermoedelik gehou word. "Die span het die adres in Nelspruit besoek en twee vuurwapens en ammunisie gevind. Een van die wapens was onwettig, die ander een was gelisensieer."
Die ongelisensieerde rewolwer is as gesteel aangemeld tydens 'n huisroof in Mei 2018 in Nelspruit waarna Aaron Magagula (31) in hegtenis geneem is.
Vuyo Magagula (31) is intussen in Kanyamzane in hegtenis geneem as deel van die voortgesette ondersoek. "Daar is bepaal dat daar 'n lasbrief vir sy inhegtenisneming uitgereik is vir 'n rooftog wat in Februarie 2020 gepleeg is. Hy is dadelik in hegtenis geneem en die saak word verder ondersoek," het Sekgotodi bygevoeg.
Aaron het in die Nelspruit-landdroshof verskyn en is vrygelaat op borgtog van R1 000. Hy moet op 27 Julie 2020 weer in die hof verskyn.
Vuyo sal binnekort in die hof verskyn.
R1000 borg ? Toemaar almal verstaan . Die man kan seker nie meer bekostig nie ……..
Hoekom worry SAPD nog om mense in hegtenis te neem.
Ramaphosa laat dan nou 19 000 vry.
Ons regsstelsel is nou net so in sy kanon in as die res van die land. Kriminele regeer. Wat is dan nou die doel van die polisie en die speurders se harde werk en dan word die misdadigers vry gelaat. Want onthou, wat van sy menseregte. Wetsgehoorsame burgers het nie mensetegte nie. Genade tog. Dat so 'n pragtige land so vinnig in sy kanon in is. Sommer oornag!!!